கேள்வி: கி. ஸ்ரீதரன் - ஆற்றிய பணிகள் பற்றி தகவல் சொல்.
பதில்: தருமபுரி மாவட்டம், ஒசூர், அரூர் மற்றும் தஞ்சாவூர் மாவட்டம், ஆகிய பகுதிகளில் ஒரு தொல்லியல் ஆய்வாளராகச் சிறப்பாகக் களப்பணியாற்றியுள்ளார். கரூர், கங்கைகொண்ட சோழபுரம், பனைகுளம் ஊராட்சி, மோதூர் (தருமபுரி மாவட்டம்), கொடுமணல் தொல்லியற்களம், ஈரோடு (ஈரோடு மாவட்டம்), மாங்குடி, திருநெல்வேலி மாவட்டம் (திருநெல்வேலி மாவட்டம்), ஆண்டிபட்டி (திருவண்ணாமலை மாவட்டம்) ஆகிய தொல்லியல் களங்களில், தொல்லியல் துறை இயக்குநர். இரா.நாகசாமி வழிகாட்டுதலில், நடைபெற்ற அகழாய்வுகளில் ஒரு அகழாய்வாளராக முக்கியப் பங்கு வகித்தார். பதிவு அலுவலராக பல கோவில்கள் மற்றும் தனியாரிடம் இருந்த 3000 க்கும் மேற்பட்ட தொல்பொருட்களை ஆய்வு செய்து சான்றிதழ் வழங்கும் பணியினை மேற்கொண்டார். செப்பேடுகள், ஓவியங்கள், ஓலைச்சுவடிகள் போன்ற தொல்பொருட்கள் கண்டறியப்பட்டு தொல்லியல் துறையின் கவனத்திற்குக் கொண்டுவரப்பட்டது. போதிய பராமரிப்பும் வழிபாடும் இல்லாத நிலையில் இருந்த சில கோவில்கள் இவரது முயற்சியால் வரலாற்றுச் சின்னமாக மாற்றப்பட்டு மாநில தொல்லியல் துறை சிறப்பாகப் பராமரித்து வருகிறது. இராஜராஜன் அருங்காட்சியகம், கங்கைகொண்ட சோழபுரம் அருங்காட்சியகம், கரூர் சேரர் வரலாற்று அருங்காட்சியகம் ஆகிய அருங்காட்சியகங்களை அமைக்கும் பணியில் முக்கியப் பங்கு வகித்தார். இவரது முயற்சியால் தென்னிந்திய செப்புத திருமேனிகளின் கண்காட்சி, 1983 ஆம் ஆண்டு புதுதில்லியில் நடைபெற்ற அணிசேரா நாடுகளின் மாநாட்டில் இடம்பெற்று சிறப்பாக நடைபெற்றது.
கேள்வி: கி. ஸ்ரீதரன் - பிற வெளியீடுகள் என்பது என்ன?
பதில்: # தொல்லியல் நோக்கில் # தொல்லியல் பார்வையில் திருக்கோயில்கள் # வழிகாட்டும் கல்வெட்டுகள்
கேள்வி: கி. ஸ்ரீதரன் - கட்டுரைகள் குறித்து விரிவாக சொல்லுங்கள்.
பதில்: தொல்லியல் துறை வெளியிட்டுள்ள நூல்கள் மற்றும் 'கல்வெட்டு' இதழில் இவர் எழுதிய கட்டுரைகள் இடம்பெற்றுள்ளன. இடம்பெற்றுள்ளன. கல்கி,அமுதசுரபி, கலைமகள், தினமலர், தினமணி ஆகிய இதழ்களிலும் தொல்லியல், வரலாறு, கோயில்கலை ஆகிய தலைப்புகளில் பல கட்டுரைகளை எழுதியுள்ளார்.
கேள்வி: கி. ஸ்ரீதரன் - கருத்தரங்குகள், பயிற்சிப் பட்டறைகள் குறித்து விரிவாக சொல்லுங்கள்.
பதில்: பல வரலாற்றுக் கருத்தரங்குகளில் பங்கேற்று கல்வெட்டு, தொல்லியல், வரலாறு தொடர்புடைய தலைப்புகளில் உரையாற்றியுள்ளார். மாணவர்களுக்கு தொல்லியல் மற்றும் கல்வெட்டு குறித்த பயிற்சிப் பட்டறைகளையும் நடத்தியுள்ளார். விருதுகள் # 'தொல்பொருளியல் செல்வர்' என்ற சிறப்பு விருதினை திருவாடுதுறை ஆதீனம் 22 மார்ச் 2009 அன்று இவருக்கு வழங்கிச் சிறப்பித்தது. # 'மாமன்னன் ராஜராஜன் விருது' தஞ்சாவூரில் 2013 ஆம் ஆண்டு நடைபெற்ற மாமன்னன் ராஜராஜ சோழனின் 1028 ஆம் சதய விழாவில் இவருக்கு வழங்கப்பட்டது.
கேள்வி: கி. ஸ்ரீதரன் - குடும்பம் என்பது என்ன?
பதில்: மனைவி திருமதி.எஸ்.மைதிலி. மகன்கள் எஸ்.கார்த்திகேயன் மற்றும் எஸ்.தியாகராஜன். தற்போது சென்னை விருகம்பாக்கம், நடேசன் நகரில், குடும்பத்துடன் வசித்து வருகிறார்.